આ રસ ૧૫ દિવસ સુધી રોજ પીવા માં આવે તો આખા ઉનાળા નો સંતાપ સતાવતો નથી. તેમજ કોઇપણ ગરમીની વ્યાધિઓ થતી નથી. મચ્છરો મારવા તેનો ધુમાડો કરવામાં આવે છે. ઘર માં ઓરી અછબડા થાય તો લીમડા ની ડાળી ઘર ના બારણે બાંધવામાં આવે છે. ચામડીના રોગો માં લીમડાના પાન પાણી માં ઉકાળીને પાણી થી નવડાવામાં આવે છે. સુવાવડી સ્ત્રી ને પ્રસવ બાદ ત્રણ ચાર દિવસ લીમડાનો રસ પીવાથી સુવુવા રોગ થતો નથી. તેના બીજનું તેલ ક્રુમી નાશક છે. જે ચામડીના રોગો માં વપરાય છે. આમ લીમડો રોગ પ્રતિકારક અને ઔષધિય ગુણો ધરાવે છે.